### | | | | --- | --- | | | | | --- | | **Byråd** 31. oktober 2017 Sagsnr. 710-2017-25420 Dok.nr. 710-2017-231734 Natasha Johansen | | 132.                Beredskabsplan for vandforsyning - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Beredskabsloven |

**SAGENS INDHOLD**

Der anmodes om, at Byrådet godkender Beredskabsplan for
vandforsyning (bilag 1).

Kommunen er tilsynsmyndighed for vandforsyningernes
drikkevandskvalitet. Beredskabsplan for vandforsyning
er en af de delplaner, som indgår i kommunernes overordnede Plan for fortsat
drift.

Formålet med Beredskabsplan for
vandforsyning er at sikre en hurtig og effektiv indsats i tilfælde af
drikkevandsforureninger, så der snarest muligt kan returneres til en normal
driftssituation. Planen sikrer en optimal udnyttelse af kommunens og
vandforsyningens ressourcer i en beredskabssituation.

Beredskabsplan for vandforsyning
er enslydende for de almene vandforsyninger i Randers, [adresse], [adresse] og
Syddjurs Kommuner. De fire kommuner har som noget nyt valgt at lave en
samordnet beredskabsplan for vandforsyning, så planen fremadrettet dækker alle
fire kommuner, og så håndteringen er tilrettelagt og organiseret ens i de fire
kommuner. Herved opnås indgående kendskab til håndtering og fremgangsmåde på
tværs af kommunegrænser og kommunernes grundvandsmedarbejdere vil således kunne
supplere hinanden i tilfælde af omfattende drikkevandsforureninger.

Beredskabsplan for vandforsyning
anvendes af:

· Kommunernes tekniske forvaltninger herefter benævnt
Tilsynsmyndigheden

· Styrelsen for Patientsikkerhed (tidl. Embedslægen)

· Vandværkerne i kommunerne

· Redningsberedskabet (Beredskab & Sikkerhed)

· Andre involverede parter, som skal løse beredskabsmæssige opgaver
i forbindelse med vandforsyning.

Det forudsættes, at vandværkernes
egen beredskabsplan med mere detaljerede og tekniske oplysninger om det enkelte
vandværk opdateres på baggrund af Beredskabsplan for vandforsyning.

Beredskabsplan for vandforsyning
behandles samtidig i den fælles Beredskabskommission.

Beredskabsplanen skal løbende
opdateres på baggrund af erfaringer fra konkrete hændelser. Planen kan
opdateres og suppleres med action cards efter behov uden fornyet godkendelse i
Byrådet.

**VURDERING**

Teknik og Kultur vurderer, at Beredskabsplan for
vandforsyning definerer hvornår og hvordan, der skal gribes ind i forbindelse
med forurening af drikkevand. Planen sikrer, at en forurening er til mindst
mulig gene for borgerne, idet den beskriver beredskabet til at sikre en hurtig
og effektiv indsats i tilfælde af forurening af drikkevand på de almene
vandværker.

Planen definerer, hvornår en indsats er nødvendig, hvem der
er ansvarlig, og hvilket beredskab, der skal igangsættes. Planen beskriver,
hvordan forureningen skal håndteres, herunder information til forbrugere og
pressen.

Planens definition af, hvornår drikkevand er forurenet,
svarer til retningslinjer fra Styrelsen for Patientsikkerhed, som allerede
følges af Favrskov Kommune.

**ØKONOMI**

Der er ingen økonomiske konsekvenser.

I tilfælde af en drikkevandsforurening er det berørte
vandværk ansvarligt for at afholde udgifter til at sikre, at vandforsyningen
kan vende tilbage til normal drift.

**INDDRAGELSE**

Beredskabsplanen for vandforsyning har været i høring hos
de almene vandværker i de fire kommuner, Vandrådet i [adresse],
Sundhedsstyrelsen, Styrelsen for Patientsikkerhed og Miljøstyrelsen.

Udkastet til Beredskabsplan for vandforsyning har været
offentlig tilgængelig på [adresse] hjemmeside i høringsperioden.

Høringssvarene har afstedkommet følgende justeringer:

· Planen
har fået nyt navn: **Beredskabsplan for vandforsyning**

· Planens
forside og bilag med numre til alarmering er justeret med telefonnumre jf.
fremsendte informationer

· Planens
skabeloner er gjort til inspiration og kan frit redigeres alt efter hændelsen

· Formatet
”liggende” er fastholdt trods kritik herfor.

Der er ikke modtaget
høringssvar fra Sundhedsstyrelsen, Styrelsen for patientsikkerhed,
Miljøstyrelsen, Vandrådet i [adresse] eller de almene vandværker i
Favrskov Kommune.

**INDSTILLING**

Direktøren for Teknik og Kultur indstiller til Byrådet:

1.    At ”Beredskabsplan for vandforsyning” godkendes.

**BESLUTNING**

***Teknik- og Miljøudvalget, 5. oktober 2017:***

Fraværende:Ingen

Indstilles godkendt.

***Borgmestersekretariatet, 19. oktober 2017:***

Det bemærkes, at der efter mødet i Teknik- og Miljøudvalget
5. oktober 2017 er foretaget en redaktionel ændring på forsiden af
beredskabsplanen for vandforsyning i form af en opdatering af oversigten over
telefonnumre.

***Økonomiudvalget, 25. oktober 2017:***

Fraværende:Sophie Bruun, Herman Lund

Indstilles godkendt.

**Bilag**

|  |  |
| --- | --- |
| Beredskabsplan for vandforsyning | 710-2017-195726 |